വനിതാവേദി കുവൈത്ത് ഓണാഘോഷം സംഘടിപ്പിച്ചു കുവൈത്ത് സിറ്റി: വനിതാവേദി കുവൈത്ത് ഓണാഘോഷവും ചിങ്ങനിലാവ് അംഗങ്ങളുടെ ഐഡി കാര്ഡ് വിതരണ ഉദ്ഘാടനവും സംഘടിപ്പിച്ചു. ഒാണ്ലൈനായി സംഘടിപ്പിച്ച പരിപാടിയില് ഓണപ്പൂക്കളം, ഓണപ്പായസം, ഓണക്കാഴ്ചകള്, തിരുവാതിര, തുമ്ബിതുള്ളല്, വടംവലി ഉള്പ്പെടെ വിവിധ ഓണക്കളികള് കൂടാതെ വിവിധ യൂനിറ്റുകളുടെ വ്യത്യസ്ത പരിപാടികള് കോര്ത്തിണക്കിയാണ് ആഘോഷം സംഘടിപ്പിച്ചത്. ഐഡി കാര്ഡ് വിതരണ ഉദ്ഘാടനം പ്രവാസി ക്ഷേമനിധി ബോര്ഡ് ഡയറക്ടര് ബോര്ഡ് അംഗം എന്. അജിത്കുമാര് നിര്വഹിച്ചു.ഓണാഘോഷപരിപാടികളുടെ ഉദ്ഘാടനം കല കുവൈത്ത് പ്രസിഡന്റ് ജ്യോതിഷ് ചെറിയാന് നിര്വഹിച്ചു. വനിതാവേദി കുവൈത്ത് പ്രസിഡന്റ് സജിത സ്കറിയ അധ്യക്ഷത വഹിച്ച യോഗത്തില് ജനറല് സെക്രട്ടറി ആശ ബാലകൃഷ്ണന് സ്വാഗതം പറഞ്ഞു. കേന്ദ്ര കമ്മിറ്റി അംഗം ദിപിമോള് സുനില്കുമാര് ഓണസന്ദേശം നല്കി. ട്രഷറര് അഞ്ജന സജി നന്ദി പറഞ്ഞു. പ്രോഗ്രാം കണ്വീനറായ ബിന്ദു ദിലീപ് ഏകോപനം നിര്വഹിച്ചു. ഐഡി കാര്ഡ് കണ്വീനര്മാരായ ഷിനി റോബര്ട്ട്, രാജലക്ഷി ഷൈമേഷ് എന്നിവര് വേദിയില് സന്നിഹിതരായിരുന്നു.